স্বাধীনতা সম্বন্ধে মোহনদাস করমচাঁদ গান্ধীর সেই বিখ্যাত শব্দবন্ধ, ‘কাঠের রুটি’,অর্থাৎ যা চরম ক্ষিদের মুখেও খাওয়া যায় না সেই হলো এই স্বাধীনতা ও এই গণতন্ত্রের তাৎপর্য। সেই আবহেই সমস্ত সংসদীয় রাজনৈতিক দলগুলি দেশটাকে সাম্রাজ্যবাদীদের কাছে লুঠ করার অবাধ ক্ষেত্র হিসেবে উপহারই দিয়ে এসেছে। জনগন ডুবেছে দারিদ্র, হতাশায়। জাতপাত-বর্নভিত্তিক সামন্ততন্ত্রের ওপর দাঁড়িয়ে থাকা এই ভারতীয় সমাজে অন্য বুর্জোয়া গণতন্ত্রগুলির মতো সামাজিক সুরক্ষা খাতেও হয় ব্যায়বরাদ্দ নেই না হয় না থাকারই মতো। সেখানে জনগণকে যে অন্ধকারে ডুবে থাকতে হয়েছে তাতে তার কাছে পৌছনোর ক্ষমতা সবচেয়ে বেশি কমিউনিষ্টদের না হয় ফ্যাসিস্টদের। দীর্ঘকাল যাবৎ ভারতীয় কমিউনিষ্ট আন্দোলনে নের্তৃত্ব দিয়ে গেছে সংশোধনবাদীরা,তারা নিজেদের এই চাপিয়ে দেওয়া আর মারাত্মক গলদযুক্ত সংসদীয় ব্যবস্থাতেই অঙ্গীভূত করতে ব্যাস্ত থেকেছে। ফলে ফ্যাসিস্টরা পেয়েছে খোলা ময়দান। সংশোধনবাদীদের সাথে বিপ্লবীদের বিচ্ছেদ ঘটিয়ে ফেলার পরও কম সময় কাটলো না, কিন্তু অবস্থা খুব বেশি পাল্টায়নি আজো। কারন বিপ্লবী শিবিরেও ঘুরিয়ে নাক দেখানোর মতো করে বারবার মাথা তুলেছে সংশোধনবাদ। নতুন বোতলে পুরনো মদ। তবু যেখানে যেখানে বিপ্লবী কমিউনিষ্ট শক্তি জণগনের কাছে পৌছেছে সেখানে সেখানে সামন্ততন্ত্রের সামরিক শক্তিগুলি ও হিন্দু ফ্যাসিবাদী শক্তিগুলি প্রবল প্রতিরোধের সম্মুখীন হয়েছে। সাফল্য এইটুকুই। এই দেশের বুকে